《声声慢·咏翠蝶介寿。事详诗稿》
清代·许禧身

桂萼枝头，飞琼楼畔，金光闪烁方浓。梦入庄周，归时两翼轻松。

瑶池露华乞得，庆亲年、寿与山同。褰袂至，又承欢如昨，舞彩堂中。

结就氤氲芳味，看翠云万点，细拂清风。佳气郁盘，绕来澹日和融。

最好连翩合锦，喜流霞、掩映帘栊。更幻作，数化身、缥缈半空。

作者简介：许禧身，字仲萱，仁和人。祐身妹，贵阳直隶总督陈夔龙继室。有《亭秋馆诗词钞》。